۱۴۴۶-۱۰-۲۵ تاریخ نشر شوی خبرونه هرات #فراه ولایت کې د خیاطۍ او خامک دوزۍ مرکزونو د استاذانو د مالی ملاتړ او هڅونې په موخه ۱۳۵،۰۰۰ افغانۍ ووېشل شوې! د #افغانی_سرې_میاشتې له لوری د #قطر هېواد په مالی ملاتړ د فراه ولایت په بالابولک او پشت رود ولسوالیو کې د خیاطۍ او خامک دوزۍ مرکزونو د ۱۰ تنو هغو استاذانو د کورنیو پر غړو په ټولیز ډول یو سل و پنځه دېرش زره (۱۳۵،۰۰۰) افغانۍ نغدی مرسته ووېشل شوه چې د اقتصادی ستونزو سره لاس او ګرېوان وو. په یاده مرسته کې هر یوه تن ته ۱۳،۵۰۰ افغانۍ ورکړل شوې. د اړمنو لاسنیوی او د هغوی پر ځان بسیاینه د افغانی سرې میاشتې په لومړیتوبونو کې ځای لری. مرکزی ریاست ‏د ‎#افغانی_سرې_میاشتې مرکزی دفتر کې د نوی رغول شوی مسجد او احادیثو دورې د پیل پرانیسته وشوه! نن چهارشنبه د شوال میاشتې پر ۲۵ مه، د افغانی سرې میاشتې د سرپرست عمومی رئیس ښاغلی شیخ‌ الحدیث شهاب‌ الدین دلاور، د دې خیریه ملی ټولنې مرستیال ښاغلی حافظ عزیز الرحمن، یو شمېر عالمانو او مرکزی دفتر د مسٸولینو په شتون کې د نوی رغول شوی مسجد او په یاد جومات کې له رسمی وخت وړاندې او وروسته د احادیثو لویې دورې د پیل پرانیسته وشوه. په همدې موخه جوړه شوې ناسته کې سرپرست عمومی رئیس د مسجدونو د رغونې او ساتنې سربېره د عالم د مسؤلیت او علم د ارزښت په هکله تفصیلی وینا وکړه او دغه مسجد یې د جلیل القدر صحابی حضرت عثمان بن عفان جامع جومات په نوم ونوموه. ورپسې شیخ الحدیث میرمحمد فاروق الهاشمی د افغانی سرې میاشتې د بشرپالو خدماتو ستاینه وکړه او د احادیثو دورې پر پیلېدو یې د خوښۍ ښودلو ترڅنګ دا یو ډېر لوی او غوره اقدام یاد کړ او د دې مسجد په رغونه کې یې ټولو برخه اخیستونکو ته د الله جل جلاله له دربار څخه د عظیم اجر غوښتنه وکړه. د یادونې وړ ده، چې د یاد مسجد په رغونه څه د پاسه ۲۷ میلیونه افغانۍ لګښت راغلی، چې په یو وخت د ۷۵۰ لمونځ کوونکو د ځایېدو ظرفیت لری. مرکزی ریاست ‏سرپرست عمومی رئیس د ولایتی مجامعو له رئیسانو سره وکتل! د ‎#افغانی_سرې_میاشتې سرپرست عمومی رئیس ښاغلی شیخ‌ الحدیث شهاب‌ الدین دلاور، نن چهارشنبه د شوال میاشتې پر ۲۵ مه، د دې خیریه ملی ټولنې مرکزی دفتر کې د ولایتی مجامعو له رئیسانو سره د فعالیتونو د اغېزمنتیا او پیاوړتیا په موخه ناسته وکړه. ناسته کې سرپرست عمومی رئیس د ولایتی مجامعو رئیسانو ته په ټولنه کې د دوی د مسئولیت په اړه هر اړخیز معلومات وړاندې کړل او لارښوونه یې وکړه چې د ولایتی مجامعو غړی باید افغانی سره میاشت په ښه شکل خلکو ته ور وپېژنی او د حقیقی اړمنو او بې وزله کورنیو په موندلو کې دې خیریه ملی ټولنې سره مرسته وکړی. ورپسې د مجامعو ولایتی رئیسانو د اړونده ولایتونو د حالاتو، ستونزو او اړتیاوو په هکله له سرپرست عمومی رئیس سره خپل معلومات شریک کړل چې د نوموړی له لوری ورته د بشپړې همکارۍ ډاډ ورکړل شو. مرکزی ریاست ‏سرپرست سکرتر جنرال په افغانستان کې د نړیوال فدراسیون د پراختیایې پروژو له مسٸول سره د همکاریو د پراخوالی او ستراتیژیکو برنامو د اغېزمنتیا په موخه وکتل! نن چهارشنبه د شوال میاشتې پر ۲۵مه، د ‎#افغانی_سرې_میاشتې سرپرست سکرتر جنرال ښاغلی مولوی روح الله عبدالسلام او د نوموړی د پلان او پالیسۍ مرستیال ښاغلی مولوی عزت الله امین په خپل کاری دفتر کې په افغانستان کې د نړیوال فدراسیون د پراختیایی پروژو له مسئول ښاغلی برېنډم سره د ګډو همکاریو د لا پراختیا، د روانو پروژو د اغېزمنتیا، د نوو پرمختیایی نوښتونو د پیل او یو شمېر نورو موضوعاتو په تړاو ناسته وکړه. دا راز د دواړو لوریو ترمنځ د مالی پایدارۍ، د نوو مرستو د جذب پر تګلارو، د ملی ټولنې د پراختیایی پلان او په انلاین ډول په جینوا کې د ستراتیژیک پلان په تړاو جوړیدونکی کنفرانس کې د ګډون په اړه هم بحث او خبرې وشوې. تورخم #تورخم کې پر ۱۵۰۰ تنو راستنو شویو کډوالو پاخه خواړه ووېشل شول! نن چهارشنبه د شوال د میاشتې پر ۲۵مه، د ‎#افغانی_سرې_میاشتې د کارکوونکو او رضاکارانو له لوری د ننګرهار ولایت د تورخم په عمری پنډغالی کې پر ۱۵۰۰ تنو راستنو شویو کډوالو ۱۵۰۰ خوراکه پاخه خواړه ووېشل شول چې پکې ورېژې، غوښه، الوګان، سلاد، ګرمه ډوډۍ او تصفیه شوې اوبه شاملې وې. د یادونې وړ ده، چې په تېرو ۱۲ ورځو کې هم پر ۱۸،۰۰۰ تنو راستانه شویو کډوالو پاخه خواړه وېشل شوی دی